Diari Oficial de la Generalitat Valenciana


Sumari del DOGV 4893, del 29-11-2004 (2004/11091)

Informació pública del programa d'actuació integrada del sector 30 Collado 2, del Pla General d'Ordenació Urbana de Benissa.
----------------------------------------------------------------------------------------------------------------------------

### Dades del document

Número de DOGV
:   4893

Data del DOGV
:   29-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11107


Organisme emissor
:   Luzharta, SL

Tipus de document
:   Anunci

Informació pública del programa d'actuació integrada del sector 30 Collado 2, del Pla General d'Ordenació Urbana de Benissa. [2004/A11903]
  
La mercantil Luzharta, SL, ha formulat proposta per al desenrotllament del programa d'actuació integrada del sector 30 Collado 2, del Pla General d'Ordenació Urbana de Benissa, a l'empara del que preveu l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV número 2.394, 24 de novembre de 1994), amb l'objecte i característiques següents:
  
Promoure el desenrotllament urbanístic del dit sector, amb indicació de les obres a realitzar; programar els terminis per a la seua execució; establir les bases tècniques i econòmiques per a gestionar l'actuació; regular els compromisos i obligacions de l'urbanitzador que es designe a aprovar el programa, definint les seues relacions amb l'administració i propietaris afectats; i fixant les garanties i si és procedent les sancions per incompliment de les dites obligacions.
  
L'alternativa tècnica està constituïda per memòria del programa d'actuació integrada, pla parcial, avantprojecte d'urbanització, del sector 30 Collado 2, del Pla General d'Ordenació Urbana de Benissa.
  
L'alternativa tècnica es troba protocol·litzada en la Notaria d'Andrés Sánchez Rodríguez, carrer Doctor Pedro Crespo número 5, 03809 Benissa (Alacant), i queda sotmesa a informació pública per termini de 20 dies hàbils comptats a partir del següent a la publicació del seu anunci en el Diari Oficial de la Generalitat Valenciana. Durant este termini qualsevol persona podrà comparéixer en l'expressada notària per a obtindre còpia, a la seua costa, de l'acta de protocol·lització de l'alternativa o sol·licitar que esta se li exhibisca.
  
Així mateix, es fa constar la possibilitat de consultar, en l'Ajuntament de Benissa, les actuacions derivades de la documentació que hi ha depositada i de presentar davant d'ell, per a la seua incorporació a aquelles, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar esta alternativa o qualsevol altra que es presentara. Les proposicions juridicoeconòmiques es presentaran durant els cinc dies següents al venciment del termini de 20 dies indicat al principi. L'acte d'obertura de pliques no tindrà lloc fins que, una vegada conclòs el termini per a presentar-les, s'acredite davant de l'Ajuntament allò que s'ha previst per l'article 48.1.c, i totes les actuacions podran ser objecte de consulta i al·legació pels interessats durant els 10 dies següents al d'obertura de pliques, segons establix l'article 48.2 en relació amb l'article 46.5 de la Llei Reguladora de l'Activitat Urbanística.
  
La present publicació servirà per a posar el seu contingut en coneixement d'aquells titulars cadastrals afectats la identitat o domicili dels quals resultara desconegut .